**VÉF**

**A SZAKDOLGOZATÍRÁSSAL KAPCSOLATOS KÖVETELMÉNYEK**

**A TANULMÁNYI ÉS VIZSGASZABÁLYZAT FIGYELEMBE VÉTELÉVEL**

**AZ ISKOLAI SZOCIÁLIS MUNKA ÉS AZ ALKALMAZOTT SZOCIÁLIS GERONTOLÓGIA SZAKIRÁNYÚ TOVÁBBKÉPZÉSEKEN**

### A szakdolgozat

1. Minden hallgatónak szakdolgozatot kell készítenie.
2. A hallgatónak a szakdolgozat bevezetőjében nyilatkoznia kell arról, hogy munkája során csak olyan forrásokat használt fel, amelyekre az irodalomjegyzékben hivatkozott, vagy amelyeket a bibliográfiában feltüntetett. Plágium esetén a szakdolgozat elégtelen érdemjegyűnek tekintendő, és a hallgató ellen az intézmény fegyelmi eljárást indít.
3. Formai követelmények: lásd alább.
4. A konzulensnek (mentornak) legalább főiskolai végzettséggel kell rendelkeznie.
5. Iskolai szociális munka alapszakon és Alkalmazott szociális gerontológia szakirányú továbbképzésen:   
   Témáját a tanszékvezető fogadja el, a konzulensi (mentori) feladatra a hallgató választása alapján olyan, a szakdolgozat témájában járatos szakembert kér fel, aki a főiskola képzésében részt vesz.
6. A szakdolgozat tartalmilag és formailag is illeszkedjen a képzés menetébe.
7. A témavezető tanár a dolgozat elkészítését figyelemmel kíséri, az adott észrevételeket, javaslatokat írásban rögzíti és a hallgató által elvégzett munkát a leckekönyvben aláírásával igazolja.
8. A dolgozat terjedelme minimálisan 30 oldal (60.000 karakter szóköz nélküli leütésszám) mellékletek nélkül, maximálisan 50 oldal mellékletekkel.
9. Az elkészített szakdolgozatot a leadási határidő előtt a konzulensnek el kell fogadnia. Ha a konzulens elfogadta, a szak ügyintézőjénél egy bőrkötéses példányban és CD-n kell leadni.
10. Az el nem fogadott szakdolgozat pótlásának feltételeit a szakvezető határozza meg
11. a szakdolgozat védésének értékelési szempontjai:
    * a szakdolgozat bemutatásának színvonala, az előadás logikája
    * a feltett kérdésekre adott válaszok minősége, a kifejtett elvek és alkalmazott módszerek helyességének indoklása
    * a témakörben való tájékozottság, a forrásmunkákban való eligazodás, olvasottság
    * a dolgozat témakörébe vágó kutatások ismerete, a főbb összefüggések meglátása
    * a téma feldolgozásában való lényeglátás, a feltárt adatok és eredmények kezelésének biztonsága.

szakdolgozati tudnivalók

**A szakdolgozat ütemezése**

november 24.

Témaválasztás konzulenssel megbeszélve. A választott téma leírása 1 oldal terjedelemben 15-20 szakirodalmat tartalmazó jegyzékkel

január 28.

A szakdolgozat elméleti részének leadása 10-20 oldal terjedelemben.

**május 15.**

A szakdolgozat leadásának határideje.

**A Tanszékre a szakdolgozatot** 1 nyomtatott példányban **kell leadni:**

**1 fekete bőrkötéses példányt,** valamint CD-n **rtf-ben (Rich Text Format) és PDF –ben.**

A CD-n fel kell tüntetni a következőket: a hallgató neve, a szakdolgozat címe, és az évszám.(külön tokban kérjük leadni)

***A szakdolgozatba bele kell köttetni a szakdolgozat eredetiségéről szóló nyilatkozatot! (hátulra)***

***Nem kell beleköttetni, de le kell adni a konzultációs alkalmakat (min.3) igazoló dokumentumot is!***

**A szakdolgozat formai kritériumai:**

* A/4-es papírméret
* balról 3,5 cm, (2,5 cm laptáv + 1 cm-es bal oldali kötésmargóval),   
  jobbról 2 cm, a lap tetején 4 cm, a lap alján 3,5 cm margóval;
* 30 oldal (mellékletek nélkül), mellékletekkel maximum 50 oldal
* 12-es betűméret; Times New Roman betűtípus
* 1,5-es sortávolság
* oldalszám kívül vagy középen
* **A szakdolgozat kötelező tartalmi elemei**: a szakdolgozatnak a kötésen belül minimum a következő tartalmi elemekkel kell rendelkeznie: címlap, tartalomjegyzék, bevezetés, tartalmi egységek fejezetekre és indokolt esetben alfejezetekre tagolva, összegzés, irodalomjegyzék, mellékletek. Ezen kívül egyéb egységeket is tartalmazhat, pl. rövidítések jegyzéke, táblázatok jegyzéke, ábrák jegyzéke, mellékletek stb.
* **Az irodalomjegyzék és a hivatkozások**: a szakdolgozati módszertan órán tanultak szerint.

/Bőrkötéses fedőlap felépítése:/

**Szakdolgozat**

**„A készítő neve”**

**2023**

**/**Első oldal felépítése:/

**Veszprémi Érseki Főiskola**

**Iskolai szociális munka szakirányú továbbképzési szak**

****

**Szakdolgozat címe**

Témavezető:Készítette:

**„Témavezető Neve” „Hallgató neve”**

„Témavezető Titulusa”

**Veszprém**

**2023**